ANC “hartseer” na moord op MoslemDie ANC het Dinsdag gesê hy is hartseer dat ŉ man doodgemaak is weens onverdraagsaamheid. “Die tipe rasse en godsdienstige onverdraagsaamheid is onaanvaarbaar in ŉ samelewing wat onvermoeid probeer om af te wyk van die juk van apartheid se nalatenskap van rassediskriminasie, en om ‘n getraumatiseerde nasie te genees. Misdade wat verband hou met rassisme, godsdienstige dwepery, xenofobie, en Islamofobie kan en sal nie geduld word nie.” Muhammad Fayaaz Kazi (27) van Ventersdorp is glo verlede week buite ŉ kitskosrestaurant aangerand nadat twee mans hom glo oor sy baard gespot en ŉ geveg uitgebreek het. Hy het later aan sy beserings beswyk. Twee mans in hegtenis geneem in verband met die moord en het reeds in die hof verskyn.